armvectores/hy_wikipedia_2023 huggingface dataset:
Smokie

Smokie, բրիտանական ռոք խումբ, որը ձևավորվել է 1965 թվականին։ Խումբը մեծ հռչակ ձեռք բերեց Եվրոպայում 1970 - ականներին։ 
Երկար ժամանակ խումբը՝ այդ ժամանակ Kindness (հայ.բարություն), չէր համարձակվում մեծ համերգներ տալ, քանի որ մասնակիցները՝ աշխատավորների թաղամասից էին, ելույթ էր ունենում փաբերում և Բրեդֆորդի շրջակայքի գիշերային ակումբներում։ Փորձերը համագործակցելու ձայնագրման ընկերությունների հետ անհաջող էին։
1974 թվականին, Լոնդոնյան ակումբներից մեկում, խմբին նկատեց մի ամուսնական զույգ՝ Նիքի Չին և Մայքլ Չեփման, որոնք աշխատում էին Սյուզի Քուատրո -ի, Սվիթ և Մադ խմբերի հետ։
1975 թվականի սկզբներին ամուսինները հայտարարեցին Smokie խմբի ծնունդի մասին, որը ներկայացավ Pass It Around դեբյուտային ալբոմով։
Խումբը երկար ժամանակ հանդես էր գալիս միևնույն կազմով. Քրիս Նորման (վոկալ), Ալան Սիլսոն (կիթառ), Փիթ Սպենսեր (հարվածային գործիքներ), Թերրի Ատլի (բաս-կիթառ)։
1986 թվականին Նորմանը սկսեց իր սոլո կարիերան և նրան փոխարինեց Ալան Բարտոն (վոկալ):Այդ ժամանակ խումբ մտան Մարտին Բուլարդը (ստեղնաշարային գործիքներ) և Սթիվ Պինելը (հարվածային գործիքներ)։ 1995 թվականին Գերմանիայում շրագայության ժամանակ ավտովթարից մահացավ Բարտոն, որին փոխարինեց խմբի հին ընկեր Մայք Քրաֆթը։


=== Ալբոմներ Քրիս Նորմանի մասնակցությամբ ===
Pass It Around (1975)
Changing All The Time (1975)
Midnight Cafe (1976)
Bright Lights & Back Alleys (1977)
The Montreux Album (1978)
The Other Side Of The Road (1979)
Solid Ground (1981)
Strangers In Paradise (1982)
Midnight Delight (1982)
Հավաքածուներ.
Greatest Hits (1977)
Smokie Forever (1990)
Smokie Forever — I’ts Medley Time (1992)
The Collections B-sides (1994)
Smokie Live — The Concert-1978 (1998)
Best Of the Rock Songs And Ballads (2000)
The 25th Anniversary Album (2000)


=== Ալբոմներ Ալան Բարտոյի մասնակցությամբ ===
All Fired Up (1988)
Boulevard Of Broken Dreams (1989)
Whose Are These Boots? (1990)
Chasing Shadows (1992)
Burning Ambition (1993)
Celebration (1994)
Հավաքածուներ.
Greatest Hits Live (1989)
The Best Of (1990)
The Complete Smokie Collections (1995)


=== Ալբոմներ Մայք Քրաֆտի մասնակցությամբ ===
From Smokie With Love (1995)
The World And Elsewhere (1995)
Light A Candle — The Christmas Album (1996)
Wild Horses — The Nashville Album (1998)
Uncovered (2000)
Uncovered Too (2001)
On The Wire (2004)
From The Heart (2006)
Eclipse (2008)
It’s Country Time (2009)
Take A Minute (2010)


== Հավաքածուներ ==
Smokie Live (1998)
Live at Circus, Stockholm (DVD) (2008)
Live at Rival (DVD) (2008)
Live in South Africa (DVD) (2009)


== Ծանոթագրություններ ==
Մանյո

Մանյո (ֆր.՝ Magnieu), կոմունա Ֆրանսիայում, գտնվում է Ռոն Ալպերի մարզում։ Կոմունայի գավառն է Էնը։ Մտնում է Բելե կանտոնի մեջ։ Կոմունայի շրջանն է Բելեն։
Կոմունային կոդն է՝ 01227։


== Բնակչություն ==
Բնակչությունը ըստ 2010 թվականի կազմում է 419 մարդ։

(Աղբյուրը INSEE)


== Տես նաև ==
Ֆրանսիայի համայնքների ցանկ
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ (ֆր.)
Սիսի Սփեյսեք

Մերի Էլիզաբեթ «Սիսի» Սփեյսեք (անգլ.՝ Mary Elizabeth "Sissy" Spacek, դեկտեմբերի 25, 1949(1949-12-25)[…], Quitman, Տեխաս, ԱՄՆ), ամերիկացի դերասանուհի և երգչուհի, որը «Հանքափորի աղջիկը» ֆիլմում լավագույն կանացի դերի համար արժանացել է «Օսկար» մրցանակի, որի համար ընդհանուր առմամբ առաջադրվել է վեց անգամ (1977, 1981, 1983, 1985, 1987, 2002):


== Կենսագրություն ==
Սիսի Սփեյսեքը ծնվել է 1949 թվականի դեկտեմբերի 25-ին Տեխաս նահանգում՝ չեխական ծագում ունեցող ընտանիքում։ Quitman High School դպրոցն ավարտելուց հետո պեպենոտ աղջիկը փորձել է հասնել հաջողության որպես երգչուհի։ Նա ելույթ է ունեցել Նյու Յորքի սրճարանում, հնչյունավորել է գովազդային տեսահոլովակներ և նույնիսկ Rainbo կեղծանվամբ թողարկել է Ջոն Լենոնի մասին սինգլ։


== Կարիերա ==
Լի Ստրասբերգի դերասանական դպրոց ընդունվելուց քիչ առաջ նա առաջնաելույթ է ունեցել Էնդի Ուորհոլի «Мусор» ֆիլմում։ Ավելի նշանակալից է եղել «Առաջնակարգ ապրանք» (1972 թվական) ֆիլմում կատարած ստրկուհու դերով։
Հաջողությունը եկել է Սիսի Սփեյսեքի մոտ 1976 թվականին, երբ խաղացել է «Քերրի» ֆիլմի գլխավոր դերում (ռեժիսոր՝ Բրայան դե Պալմա)։ Պաշտամունքային սարսափ ֆիլմը նկարահանվել է Սթիվեն Քինգի վեպի հիման վրա։ Այս դերի համար նա առաջին անգամ առաջադրվել է «Օսկար» մրցանակի, ինչպես նաև արժանացել է հատուկ հիշատակության Ավորիազի ֆանտաստիկ կինոյի 5-րդ միջազգային փառատոնում։
1970-1980-ական թվականների ընթացքում Սիսին շարունակել է ակտիվորեն նկարահանվել այնպիսի նշանավոր ռեժիսորների հետ, ինչպիսիք են Ռոբերտ Օլթմենը, Կոստա Գավրասը, Օլիվեր Սթոունը և Դեյվիդ Լինչը։ 1981 թվականին դերասանուհին «Հանքափորի աղջիկը» երաժշտական ֆիլմում կատարած քանթրի երգչուհի Լորետա Lինի դերի համար արժանացել է «Օսկար» և «Ոսկե գլոբուս» մրցանակների։ Բացի այդ, նկարահանվել է «Անհետ կորածը», «Գետը» և «Սրտի հանցագործություններ» ֆիլմերում։ Բոլոր երեք ֆիլմերի համար նա առաջադրվել է «Օսկար»-ի։
1990-ական թվականներին նրա մասնակցությամբ ֆիլմերը շատ ավելի քիչ էին, քանի որ դերասանուհին իրեն նվիրել էր դստեր դաստիարակությանը, որը գնացել է մոր հետքերով և դարձել դերասանուհի։ 2002 թվականին «Ննջասենյակում» հոգեբանական դրամայում ունեցած դերի համար Սփեյսեքը շահել է «Ոսկե գլոբուս» մրցանակը և վեցերորդ անգամ առաջադրվել «Օսկար»-ի։


== Անձնական կյանք ==
1974 թվականին Սփեյսեքը ամուսնացել է նկարիչ-բեմադրող Ջեք Ֆիսկի հետ, որի հետ ծանոթացել է «Վատ հողեր» ֆիլմի նկարահանման հարթակում։ Նրանք ունեն երկու դուստր՝ Սքայլեր Ֆիսկը (ծնվ. 1982 թվականի հուլիսի 8-ին) և Մեդիսոն Ֆիսկը (ծնվ. 1988 թվականի սեպտեմբերի 21-ին)։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Сисси Спейсек (անգլ.) Internet Movie Database կայքում
Ռույ Գոնսալես դի Կլավիխո

Կլավիխո Ռույ Գոնսալես դի Կլավիխո (իսպ.՝ Ruy Gonzáles de Clavijo, 14-րդ դար, Մադրիդ, Մադրիդ, Կաստիլիա և Լեոն - ապրիլի 2, 1412(1412-04-02), Մադրիդ, Մադրիդ, Կաստիլիա և Լեոն), իսպանացի դիվանագետ, ուղեգրող։
1403-1406 թվականներին եղել է Լենկթեմուրի մոտ Կաստիլիայի թագավոր Հենրի III պատվիրակության կազմում։ Պատվիրակության ցամաքային ուղին անցել է Հայաստանով (մեկնում՝ Տրապիզոն-Երզնկա-Կարին-Ալաշկերտ-Բայազետ-Մակու-Խոյ, վերադարձ՝ Խոյ-Ալաշկերտ-Անի-Կարս-Կարին-Թորթում-Տրապիզոն)։
Անցած բնակավայրերի և դրանց բնակիչների վերաբերյալ Կլավիխոն գրառումներ է արել, պահել է ճամփորդական օրագիր, որի հիման վրա հետագայում կազմել է ուղեգրություն ձեռագրերը պահվում են Իսպանիայի ազգային գրադարանում (Մադրիդ) և Բրիտանական թանգարանում (Լոնդոն)։
Այն արժեքավոր տեղեկություններ է պարունակում Հայաստանի և արևելյան մի շարք երկրների տնտեսական ու քաղաքական իրավիճակի մասին։ Առաջին անգամ հրատարակվել է 1582 թվականին, Սևիլյայում, հետագայում վերահրատարակվել և թարգմանվել է այլ լեզուներով։ Հայերեն թարգմանված են Հայաստանին վերաբերող առանձին գլուխներ ու հատվածներ։


== Երկեր ==
Ruy González de Clavijo, La embajada a Tamorlán. Francisco López Estrada, ed. (Madrid։ Castalia, 1999).
Ruy González de Clavijo, Embassy to Tamerlane tr. G. Le Strange (1928).
Ruy González de Clavijo, Embassy to Tamerlane, 1403-1406, translated by Guy Le Strange, with a new Introduction by Caroline Stone (Hardinge Simpole, 2009).


== Ծանոթագրություններ ==
Կապրայա է Լիմիտե

Կապրայա է Լիմիտե (իտալերեն՝ Capraia e Limite), կոմունա Իտալիայի Տոսկանա մարզի Ֆլորենցիա գավառում։
Բնակչությունը կազմում է 6705 մարդ (2008 թվականի տվյալներով)։ Բնակչության խտությունը՝ 274 մարդ/կմ²։ Տարածքը՝ 25 կմ²։ Փոստային ինդեքս՝ 50050։ Հեռախոսային կոդ՝ 0571։
Կոմունայի հովանավորն է Սուրբ  Ստեփանոս Նախավկան։ Տոնը նշվում է դեկտեմբերի 26-ին։


== Ժողովրդագրություն ==
Բնակչություն


== Կապի տվյալներ ==
Հեռախոսահամար՝ 055 978124
Էլեկտրոնային փոստ՝ staff@comune.capraia-e-limite.fi.it
Պաշտոնական կայքը՝ http://www.comune.capraia-e-limite.fi.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կառո (Սպեցիա)

Անվան այլ կիրառումների համար տե՛ս՝ Կարո (այլ կիրառումներ)Կառո (իտալերեն՝ Carro), կոմունա Իտալիայի Լիգուրիա մարզի Սպեցիա գավառում։
Բնակչությունը կազմում է 635 մարդ (2008)։ Բնակչության խտությունը՝ 19 մարդ/կմ²։ Տարածքը՝ 34 կմ²։ Փոստային ինդեքս՝ 19012։ Հեռախոսային կոդ՝ 0187։
Քաղաքի հովանավորն է հանդիսանում San Lorenzo առաքյալը։


== Ժողովրդագրություն ==
Բնակչության դինամիկան.


== Համայնքի վարչակազմ ==
Հեռախոսահամար՝ 0187 861005
Էլեկտրոնային հասցեն՝ carro@mclink.it
Պաշտոնական կայք՝ http://www.comune-di-carro.it


== Արտաքին հղումներ ==
Официальный сайт населённого пункта (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
.lb

.lb, Լիբանանի վերին մակարդակի ազգային դոմենն է։


== Արտաքին հղումներ ==
IANA .lb whois տեղեկություն
Ակվեիստ

Ակվեիստ, գյուղ Արևմտյան Հայաստանում, Էրզրումի վիլայեթի Բայազետի գավառում։ Գտնվում էր Օբա գյուղից 2 կմ արևելք։
Տարածքն անտառապատ էր։ Բնակիչների մի մասն Արևելյան Հայաստան է գաղթել դեռևս 1829 - 1830 թվականներին, մյուսը՝ առաջին համաշխարհային պատերազմի տարիներին, մի մասն էլ զոհ է գնացել Մեծ եղեռնին։ XX դարի սկզբին ուներ 123 տուն հայ բնակիչ։ Բնակչության հիմնականան զբաղմունքը երկրագործությունն ու անասնապահությունն էր։ Ակվեիստն ուներ եկեղեցի։ Գյուղում գործում էր ուսումնարան։


== Ծանոթագրություններ ==
Հարություն Քյուրդյան

Հարություն Գառնիկի Քյուրդյան (օգոստոսի 9, 1901(1901-08-09), Սիլիստրա, Բուլղարիայի իշխանություն, Բուլղարիա - նոյեմբերի 30, 1976(1976-11-30), Ուիչիտո, Կանզաս, ԱՄՆ), հայ պատմաբան, բանասեր, արվեստաբան։


== Կենսագրություն ==
Հարություն Քյուրդյանը ծնվել է Բուլղարիայի Սիլիստրա քաղաքում։ Սովորել է Կոստանդնուպոլսի Սուրբ Խաչ և Պերպերյան վարժարաններում, այնուհետև զբաղվել ինքնակրթությամբ։ Ֆիլիպեում (Բուլղարիա) հրատարակել է «Ապագա» և «Շանթ» պարբերականները։ 1923 թվականից բնակվել է ԱՄՆ-ում։ Գիտական ուսումնասիրությունները վերաբերում են հայ ազատագրական շարժման («Իսրայել Օրի։ Պատմաքննական ուսումնասիրություն», 1960 թվական), վաճառականության («Նյութեր հայ վաճառականության պատմության համար։ Հայաստանում մետաքսի վաճառականությունը և հայերը», ա․ թ․) պատմությունը և առանձին առևտրական տների տոհմաբանությանը, հայկական արվեստին («Փայտափորագրչական մանրանկարչությունը և մանրանկարիչներ հայ տպագրության մեջ», 1938 թվական)։ Արժեքավոր է Քյուրդյանի «Գորգը հայոց մոտ» (1947) աշխատությունը, որը հայկական գորգին նվիրված առաջին մենագրությունն է։ Պատմական, ազգագրական և բանահյուսական հարուստ նյութ է պարունակում նրա «Երիզա և Եկեղյաց գավառ» (հ․ 1, 1953) երկը։ Քյուրդյանը ուսումնասիրել է նաև Հովհաննես Երզնկացու, Նահապետ Քուչակի, Թորոս Տարոնացու («Թորոս Տարոնեցի։ Կյանքն ու իր տաղերը», 1943 թվական) և այլ բանաստեղծ-տաղասացների ստեղծագործությունները։ Թղթակցել է «Բազմավեպին», «Հանդես ամսօրյային», «Շողակաթին», «էջմիածնին», հայկական այլ, ինչպես նաև եվրոպական և ամերիկյան մի շարք գիտական պարբերականների։ Վենետիկի Մխիթարյաններին է կտակել իր գրական ֆոնդը, հայկական միջնադարյան ձեռագրերի (300) և ազգագրական իրերի հավաքածուն, Եղիշե Չարենցի անվան գրականության և արվեստի թանգարանին նվիրել հարուստ նամականին։ Բազմիցս այցելել է Խորհրդային Հայաստան։ Մասնակցել է Արևելագետների 25-րդ միջազգային գիտաժողովին (Մոսկվա, 1960 թվական)։ 1975 թվականին ընտրվել է Վենետիկի Մխիթարյան միաբանության Սուրբ Ղազարի կաճառի պատվավոր անդամ։


== Մահ ==
Մահացել է ԱՄՆ-ի Կանզաս նահանգի Ուիչիտա քաղաքում։ Թաղվել է Սուրբ Ղազար կղզու գերեզմանատանը։


== Երկեր ==
Թորոս Տարօնեցի։ Կեանքն ու տաղերը, Հյու Յորք, 1943։


== Գրականություն ==
Տեր-Ներսէսյան Ն․, Բանասեր և հնագետ Հ․ Քյուրդյան, «Բազմավեպ», 1975, № 3-4, 1979, № 3-4։


== Ծանոթագրություններ ==
Սուիր-Աիսովո

Սուիր-Աիսովո (ռուս.՝ Суир-Аисово, բաշկիրերեն՝ Һуйыр-Айыс), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ցիբուլկի

Անվան այլ կիրառումների համար տե՛ս՝ Ցիբուլկի (այլ կիրառումներ)Ցիբուլկի (ռուս.՝ Цыбульки), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մելիհ Գյոքչեք

Իբրահիմ Մելիհ Գյոքչեք (թուրքերեն՝ İbrahim Melih Gökçek, հոկտեմբերի 20, 1948(1948-10-20), Keçiören, Անկարայի մարզ, Թուրքիա), թուրք քաղաքական գործիչ։ Անկարայի քաղաքապետը 1994 թվականի մարտի 29-ից մինչև 2017 թվականի հոկտեմբերի 28-ը։


== Կենսագրություն ==
Մելիհ Գյոքչեքը ծնվել է Կեչիորենում։ Նրա հայրը փաստաբան էր։ Մելիհի ծնվելուց որոշ ժամանակ անց նրա ընտանիքը տեղափոխվել է Գազիանթեփ։ Գյոքչեքը ավարտել է Գազիանթեփի դպրոցը, այնուհետև՝ Ղազիի համալսարանը։
Գյոքչեքը ծառայել է բանակում։ Ունի պահեստազորի սպայի կոչում։ Ծառայությունը անցել է Հյուսիսային Կիպրոսի տարածքում՝ Գուզելյուրտի շրջանում։
Ծառայության ավարտից հետո զբաղվել է բիզնեսով։ Անդամակցել է «Հայրենիք» կուսակցությանը։ 1984-1989 թվականներին զբաղեցրել է Կեչիորենի քաղաքապետի պաշտոնը։ 1991 թվականին ընտրվել է Ազգային Մեծ ժողովի՝ «Բարօրություն» կուսակցության կողմից։
1994 թվականին ընտրվել է Անկարայի քաղաքապետ։ 1999 թվականին, լինելով «Առաքինություն» կուսակցության անդամ, վերընտրվել է։ Դրանից հետո անդամակցել է «Արդարություն և զարգացում» կուսակցությանը։ Անկարայի քաղաքապետի պաշտոնում վերընտրվել է 2004, 2009 և 2014 թվականներին.
2014 թվականին Անկարայի քաղաքապետի ընտրությունների ընթացքում բազմաթիվ խախտումներ են արձանագրվել, որոնք կարող էին հանգեցնել իշխող կուսակցության թեկնածուի օգտին քվեարկության արդյունքների խեղաթյուրմանը։ Գյոքչեքը 2014 թվականի ընտրություններում հաղթել է՝ մեկ տոկոսով առաջ անցնելով իր մրցակցից՝ ընդդիմության թեկնածու Մանսուր Յավաշից։ Ընդդիմությունը հայց է ներկայացրել դատարան՝ պահանջելով ձայների վերահաշվարկ, սակայն այդ պահանջը մերժվել է։ Այդ որոշման դեմ գանգատներ են ներկայացվել Սահմանադրական դատարան և ՄԻԵԴ։


=== Անձնական կյանք ===
Ամուսնացած է, ունի երկու զավակ (որդիներ)։ Անկարայի ֆուտբոլային ակումբի պատվավոր նախագահ։ Սիրում է ֆուտբոլ և լուսանկարչություն։


== Ծանոթագրություններ ==
Դեբբի Ստաբենաու

Դեբբի Ստաբենաու (անգլ.՝ Debbie Stabenow, ապրիլի 29, 1950(1950-04-29), Gladwin, Միչիգան, ԱՄՆ), ամերիկացի քաղաքական գործիչ, Միչիգանի նահանգից ԱՄՆ սենատոր, Դեմոկրատական կուսակցության անդամ։


== Կենսագրություն ==
1972 թվականին Միչիգանի պետական համալսարանում ստացել է բակալավրի աստիճան, 1975 թվականին՝ սոցիալական սպասարկման մագիստրոսի աստիճան։ 1975-1978 թվականներին աշխատել է Բինգհեմ շրջանի սոցիալական ծառայություններում, 1979-1990 թվականներին եղել է Միչիգանի Ներկայացուցիչների պալատում, 1991-1994 թվականներին՝ Միչիգանի նահանգի Սենատում։
1994 թվականին դարձել է Հովարդ Վոլպեի զուգընկերը, որը անհաջող պայքարում էր Միչիգանի նահանգապետի պաշտոնի համար։
1996 թվականին ԱՄՆ-ի Ներկայացուցիչների պալատի ընտրություններում Միչիգանի 8-րդ ընտրատարածքում հաղթանակ է տարել մանդատ ունեցող հանրապետական Դիկ Քրայսլերի նկատմամբ (նրանց նախընտրական արշավը համարել են ամենաթանկը)։ Ստաբենաուին տեղեկատվական աջակցություն է ցուցաբերել ԱՖԹ-հսկիչ անցակետի խոշորագույն պրոֆմիավորումը, որը Կրայսլերի քաղաքական դիրքորոշումների քննադատությամբ գովազդային հոլովակներ է պատրաստել։
2000 թվականին հաղթել է Սպենսեր Աբրահամի Սենատի ընտրություններում և 2001 թվականի հունվարի 3-ին ստանձնել Միչիգանից սենատորի պաշտոնը։
2012 թվականի նոյեմբերի 6-ին երկրորդ անգամ պաշտպանել է իր մանդատը Հանրապետական Փիթեր Հուկսթրայի հետ դիմակայությունում։
ԱՄՆ Սենատում դեմոկրատական կուսակցության խմբակցության քարտուղար (2005-2007), գյուղատնտեսության, պարենի և անտառային տնտեսության կոմիտեի նախագահ (2011-2015), նախագահի տեղակալ (2011-2017) և Սենատում դեմոկրատական կուսակցության քաղաքական կոմիտեի նախագահ (2017)։


== Ծանոթագրություններ ==


== Արտաքին հղումներ ==
«STABENOW, Deborah Ann, (1950 - )»։ Biographical Directory of the United States Congress (անգլերեն)։ congress.gov։ Վերցված է 2018-09-08 
«Debbie Stabenow (D)»։ The U.S. Congress Votes Database (անգլերեն)։ washingtonpost.com։ Արխիվացված է օրիգինալից 2011-10-08-ին։ Վերցված է 2018-09-05 
«Michigan Senate Race»։ The U.S. Congress Votes Database (անգլերեն)։ NBC News։ Վերցված է 2018-09-05
(7186) Տոմիոկա

(7186) Տոմիոկա (անգլ.՝ Tomioka), աստերոիդ աստերոիդների հիմնական գոտում։ Հայտնաբերվել է 1991 թվականի դեկտեմբերի 26-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,375074 ա. մ., առավելագույնը մոտենում է 2,0411 ա. մ. հեռավորության վրա և հեռանում 2,709 ա. մ.։ Արեգակի շուրջ մեկ ամբողջական պտույտ է կատարում 1336,95 երկրային օրվա ընթացքում, իր ուղեծրով շարժվելով միջինում 0,26927 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7186) Տոմիոկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խրենովայա (գյուղ, Գագարինսկի շրջան)

Խրենովայա (ռուս.՝ Хреновая), գյուղ Ռուսաստանի, Սմոլենսկի մարզի Գագարինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թորնթոն Ուայլդեր

Թորնթոն Ուայլդեր (անգլ.՝ Thornton Niven Wilder, ապրիլի 17, 1897(1897-04-17)[…], Մեդիսոն, ԱՄՆ - դեկտեմբերի 7, 1975(1975-12-07)[…], Նյու Հեյվեն, Կոնեկտիկուտ, ԱՄՆ), ամերիկացի գրող։
Ճանաչվել է «Կաբալա» (անգլ.՝ The Cabala, 1926) վեպով։ «Սուրբ Լյուդովիկոս արքայի կամուրջը» (The Bridge of San Luis Rey, 1927, Պուլիտցերյան մրցանակ, 1928) վիպակում և «Անդրոսցի կինը» (անգլ.՝ The Woman of Andros, 1930) վեպում, դիմելով պատմական անցյալին, Ուայլդերը փորձել է պարզել մարդկային էության մնայուն ու անփոփոխ հատկանիշները։ «Երկինքն իմ նշանակման վայրն է» (անգլ.՝ Heaven’s My Destination, 1934) վեպում, «Մեր քաղաքը» (անգլ.՝ Our Town, 1938, Պուլտիցերյան մրցանակ, 1938) պիեսում արտացոլել է ժամանակակից կյանքը։ Կենցաղային կատակերգության օրինակ է «Խնամախոսուհին» (1939) պիեսը։
1948 թվականին հրատարակվել է Ուայլդերի «Մարտյան իդոսներ» (անգլ.՝ Ides of March) նշանավոր վեպը։ 1967 թվականին, շուրջ 20-ամյա լռությունից հետո, Ուայլդերը հանդես է եկել սոցիալական և բարոյական հրատապ խնդիրներ առաջադրող «Ութերորդ օրը» (անգլ.՝ The Eighth Day) վեպով։ Գրողի հումանիզմի լավագույն արտահայտություններից է «Թեոֆիլ Նորթ» (անգլ.՝ Theophilus North, 1973) վեպը։
Ուայլդերի ստեղծագործությանը բնորոշ են ռեալիստական մեծ ընդգրկումներն ու փիլիսոփայական ընդհանրացումները։


== Ծանոթագրություններ ==
Պուտիլովկա (գյուղ, Բախչիսարայի շրջան)

Անվան այլ կիրառումների համար տե՛ս՝ ՊուտիլովկաՊուտիլովկա (ուկրաիներեն՝ Путилівка, Ղրիմի թաթարերեն՝ Yancu), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Յամբուրգ։
2001 թվականի տվյալներով Պուտիլովկա գյուղում բնակվում էր 320 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
A Real Live One

A Real Live One, բրիտանական Iron Maiden ռոք խմբի համերգային ալբոմը, թողարկված 1993 թվականին։


== Ալբոմի մասին ==
Շապիկի ձևավորումը մշակված է եղել բրիտանացի նկարիչ Դերեկ Ռիգզսի կողմից։ «Fear of the Dark» երգը հրապարակվել է որպես առանձին սինգլ։
A Real Live One երգը վերահրապարակվել է 1998 թվականին որպես ռելիզ, կազմված երկու սկավառակից՝ A Real Live One֊ից և A Real Dead One֊ից։


== Ստեղծագործությունների ցանկ ==


== Ձայնագրման մասնակիցներ ==
Բրյուս Դիկինսոն՝ վոկալ
Դեյվ Մյուռեյ՝ կիթառ
Յանիկ Հերս՝ կիթառ
Սթիվ Հարիս՝ բաս կիթառ
Նիկո Մակբրեյն՝ հարվածային գործիքներհամագործակցությամբ՝

Մայքլ Կենի՝ ստեղնաշարային


== Հորիզոնականները վարկանշային սանդղակներում ==


=== Ալբոմ ===


=== Սինգլ ===


== Ծանոթագրություններ ==


== Արտաքին հղումներ ==
երգերի տեքստերը
A Real LIVE One discogs.com կայքում
«Рецензия на альбом» (անգլերեն)։ հուլիսի 18, 2011։ Արխիվացված օրիգինալից 2012-05-27-ին։ Վերցված է 2012-05-12 
A Real Live One Allmusic կայքում
«A Real Live Dead One Review» (անգլերեն)։ Ultimate-Guitar.com։ մարտի 29, 2004։ Արխիվացված օրիգինալից 2012-05-27-ին։ Վերցված է 2012-05-12
Վրույր Սարգսյան

Սարգսյան Վրույր Սարգսի (դեկտեմբերի 27, 1935(1935-12-27), Եղեգնաձորի շրջան, Հայկական ԽՍՀ, ԱԽՖՍՀ, ԽՍՀՄ), հայ խորհրդային ինժեներ։ Տեխնիկական գիտությունների դոկտոր, պրոֆեսոր։


== Կենսագրություն ==
Ավարտել է Հայկական գյուղատնտեսական ինստիտուտը։ 1965-1982 թվականներին աշխատել է Մոսկվայում։ 1965-1969 թվականներին՝ Ջրատնտեսական շինարարության նախագծահետախուզական և գիտահետազոտական համամիութենական պետական ինստիտուտում, 1969-1982 թվականներին՝ Ջրամատակարարման, կոյուղու, հիդրոտեխնիկական կառույցների և ինժեներական հիդրոերկրաբանության համամիութենական ԳՀԻ-ում եղել է ավագ գիտաշխատող։ 1982 թվականից՝ Երևանի պոլիտեխնիկ ինստիտուտի հիդրոտեխնիկական կառույցների ամբիոնի պրոֆեսոր։ Աշխատությունները վերաբերում են ինժեներական հիդրոերկրաբանությանը, հիդրոտեխնիկական կառույցներին, հողերի հիդրոտեխնիկական մելիորացիայի, ստորգետնյա ջրերի պաշարների հաշվարկման ինչպես նաև դրանց օգտագործման և ջերմային ռեժիմի կանխատեսման, աղուտային հողերի յուրացման հարցերին։ Սարգսյանը ձևակերպել է բնական գրունտների մեջ տարբեր խտությամբ և մածուցիկությամբ հեղուկների(գազերի) շարժման հիմնական հավասարումները և սահմանային պայմանները, տվել դրանց լուծումները։


== Պարգևներ ==
2015 թ. մայիսի 23-ին ՀՀ Նախագահի հրամանագրով պարգևատրվել է Անանիա Շիրակացու մեդալով։


== Ծանոթագրություններ ==
Ալգորա

Ալգորա (իսպ.`Algora), բնակավայր և մունիցիպալիտետ Իսպանիայում։ Գտնվում է Գվադախարա գավառում, ինքնավար Կաստիլյա-Լա Մանչա մարզում։ Մունիցիպալիտետի մի մասը գտնվում է Լա Սեռանիա շրջանում։ Տարածքը զբաղեցնում է 47 կմ2։ Բնակչությունը` 112 մարդ (2010 թվականի տվյալներով)։ Գտնվում է պրովինցիայի վարչական կենտրոնից 56 կմ հեռավորության վրա։
Մալյորկայի բռնազավթումն իտալացիների կողմից

Մալյորկայի իտալական ռազմակալումը տեղի է ունեցել 1936-1939 թվականներին՝ Իսպանիայի քաղաքացիական պատերազմի ընթացքում։ Իտալիան ներքաշվել է պատերազմական գործողությունների մեջ 1936 թվականին՝ Բալեարյան կղզիների տարածքը ռազմակալելու նպատակով։
Դրանով իսկ նրանք կկարողանային կապ հաստատել Ֆրանսիայի իտալական տիրույթների, Հյուսիսային Աֆրիկայի իտալական գաղութների, Ջիբրալթարի, ինչպես նաև Մալթայի հետ։ Ռազմական գործողությունների արդյունքում իտալացիները զբաղեցրեցին  ռազմավարական կարևոր նշանակություն ունեցող երկու քաղաքներ՝ Ալկուդիան և Պալման։


== Պատմություն ==
Իսպանիայում բռնկված քաղաքացիական պատերազմում իտալական դիվերսիոն խմբերը ղեկավարում էր Արկոնովալյդո Բոնակորսին, որ մասնակցել էր Մալյորկա կղզու գրավմանը։
Կղզու գրավումից հետո Բոնակորսկին Մալյորկայում հայտարարել է իտալական անժամկետ տիրապետություն։ 
Կղզու ռազմակալման ընթացքում իտալացի ռազմահրամանատարը եղել է Մալյորկայի դաժան ահաբեկչության նախաձեռնողը, որի զոհ գնացին ավելի քան 3000 մարդ, որոնց մեծ մասը կոմունիստներ էին։ Այդ թվում էին նաև բոլոր բանտարկյալները։
Նա վերանվանել է Մալյորկայի գլխավոր փողոցը, այն կոչելով հռոմեական փողոց։ Ավելի ուշ կղզու ռազմակալման գործողությունների մասնակիցները պարգևատրվել են արիության մեդալներով։
Մալյորկան վերածվեց Իտալիայի ռազմաօդային ուժերի ավիաբազայի։ Այստեղից իտալական օդուժը կարողանում էր հետախուզական այցեր կատարել դեպի Իսպանիայի ափամերձ շրջաններ։ Իտալացինեն ամեն կերպ փորձում էին խուսափել Մեծ Բրիտանիայի և Ֆրանսիայի հետ ռազմական բախումներից։ Այուսուամենայնիվ Իտալիան շարունակում էր բռնազավթել Իսպանիայի տարածքները։ 1938 թվականի հունվարին Բալեարյան կղզիներում կայանված իտալական ուժերի թիվն աճել է 2 անգամ։ Իտալացիները հաճախակի հարձակումներ էին գործում հանրապետական իսպանացիների վրա։ Իսպանացիների իտալական ռմբակոծությունների պատճառը համարում էին ֆրանսիական սադրիչ գործողությունների արդյունք։
1939 թվականի ապրիլի 11-ին Իսպանիայի քաղաքացիական պատերազմն ավարտվեց գեներալ Ֆրանկոյի հաղթանակով։ Իտալական ուժերը ռազմախուժեցին Ալբանիա և սկսեցին բռնազավթել Բալկանյան թերակղզու տարածքը։ Իտալիայի ֆաշիստական առաջնորդ Բենիտո Մուսոլինին հրամայեց դուրս բերել իտալական զորքերն Իսպանիայի անդրծովյան տարածքներից։ Պատճառն այն էր, որ Իտալիայի կառավարությունը չէր ուզում հրահրել հարաբերությունները Իսպանիայի հետ, իսկ իտալական զորքերը պետք էին արևելաեվրոպական, մասնավորապես՝ չեխոսլովակական ճակատում։


== Ծանոթագրություններ ==
Մարգարիտ Բաբայան

Անվան այլ կիրառումների համար տե՛ս՝ Մարգարիտ Բաբայան (այլ կիրառումներ)Մարգարիտ Ավետիքի Բաբայան (դեկտեմբերի 24, 1874(1874-12-24), Գոթա, Գերմանական կայսրություն - հոկտեմբերի 18, 1968(1968-10-18), Փարիզ, Փարիզի շրջան), հայ դաշնակահարուհի, երգչուհի (մեցցո-սոպրանո), երաժշտագետ, մանկավարժ։
Ավետիք և Սոֆյա Բաբայանների դուստրը։


== Կենսագրություն ==
Մարգարիտ Բաբայանը ծնվել է Գերմանիայի Գոթա քաղաքում։ 1901-1904 թվականներին սովորել է Թիֆլիսի երաժշտական ուսումնարանում, որտեղ դաշնամուրի դասեր է առել Մ. Իպպոլիտով-Իվանովից, Կ. Ալիխանովից, համերգներ տվել Անդրկովկասի քաղաքներում, առանձին գրքույկով հրատարակել է Վ. Վիլդերի «Լյուդվիգ վան Բեթհովեն» աշխատության հայերեն վերապատումը (1896), աշխատակցել մամուլին։ Ձայնը մշակել է Փարիզում` Պոյին Վիարդոյի և Արտո դը Պադիլլայի մոտ։ 1901 թվականից մեներգեցողություն է դասավանդել Թիֆլիսի երաժշտական ուսումնարանում։ 1904 թվականից ընտանիքով մշտապես բնակվել է Փարիզում, հանդես եկել համերգներով եվրոպական երկրներում։
Երգացանկն ընդգրկել է հին վարպետների, 19-րդ դարի եվրոպական, ռուսական, հայկական դասականների, ինչպես և ժամանակակից կոմպոզիտորների գործերը։ Ունեցել է հարուստ ու ճկուն ձայն, նուրբ և գեղարվեստորեն պարզ կատարում, ստեղծագործության բնույթի և ոճի ճիշտ զգացում։ Կոմիտասի և Արշակ Չոպանյանի հետ հանդես է եկել համերգ-դասախոսություններով։
1911 թվականին Փարիզում հիմնել է մեներգեցողության վարժարան։ 1951 թվականին արժանացել է համաֆրանսիական ստուգատեսի մրցանակին։ Եղել է Կոլոնն-Լամուրյո համերգային ընկերության մենակատար, Ֆրանսիական երգի վարպետների միության և Երաժշտագետների ընկերության անդամ, ֆրանսիական ռադիոյի պաշտոնական մեկնաբան, աշխատակցել է «Լարուս» հանրագիտարանին։
Մտերիմ է եղել Ա. Չոպանյանի, Կոմիտասի հետ, հավաքել վերջինիս ձեռագրերը, հրատարակել որոշ գործեր։


== Կոմիտասը Մարգարիտ Բաբայանի հուշերում ==
1895 թվականին ծանոթացել է Կոմիտասի հետ, դարձել մերձավոր բարեկամը, 1906 և 1914 թվականներին Փարիզում մասնակցել է նրա համերգներին։ Եռանդուն աջակցել է կոմիտասյան խնամատար հանձնաժողովին։ Հավաքել է Կոմիտասի ձեռագրերը, հրատարակել որոշ գործեր, նրա մասին գրել հոդվածաշար։ 


== Ընտանիք ==
Հայր՝ Ավետիք Բաբայան, հիգիենիստ
Մայրը՝ Սոֆյա Բաբայան, մանկավարժ
Քույր՝ Շուշանիկ Բաբայան, դաշնակահարուհի
Քույր՝ Արմինիա Բաբայան, նկարչուհի


== Ծանոթագրություններ ==


== Արտաքին հղումներ ==
Կոմիտասի նամակը Մարգարիտ Բաբայանին 1906, 6 դեկտեմբերի, Փարիզ
Կոմիտասի նամակը Մարգարիտ Բաբայանին 1909, Ս. Էջմիածին
Կոմիտասի նամակը Մարգարիտ Բաբայանին 1912, 12 մայիսի, Կ. Պոլիս
Կոմիտասի նամակը Մարգարիտ Բաբայանին 1913, 7 օգոստոսի, Ս. Էջմիածին
Զամոշե (գյուղ, Նովոդուգինսկի շրջան)

Անվան այլ կիրառումների համար տե՛ս՝ ԶամոշեԶամոշե (ռուս.՝ Замошье), գյուղ Ռուսաստանի Սմոլենսկի մարզի Նովոդուգինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7561) Պատրիկմիշել

(7561) Պատրիկմիշել (անգլ.՝ Patrickmichel), աստերոիդ աստերոիդների հիմնական գոտում։ Հայտնաբերվել է 1986 թվականի հոկտեմբերի 7-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,780229 ա. մ., առավելագույնը մոտենում է 2,1151 ա. մ. հեռավորության վրա և հեռանում 3,4453 ա. մ.։ Արեգակի շուրջ մեկ ամբողջական պտույտ է կատարում 1693,24 երկրային օրվա ընթացքում, իր ուղեծրով շարժվելով միջինում 0,21261 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7561) Պատրիկմիշել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կորմանո

Կորմանո (իտալերեն՝ Cormano), կոմունա Իտալիայում, գտնվում է Լոմբարդիա մարզի Միլան գավառում։
Բնակչությունը 18 305 մարդ է(ըստ 2004 թվականի տվյալներով)։ Բնակչության միջին խտությունը՝ 4497 մարդ/կմ²։ Զբաղեցնում է 4 կմ² տարածք։ Փոստային ինդեքս՝ 20032։ Հեռախոսային կոդը՝ 02։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
(6042) Չեշիրքեթ

(6042) Չեշիրքեթ (անգլ.՝ Cheshirecat), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1990 թվականի նոյեմբերի 23-ին Ակիրա Նատորիի և Տակեշի Ուրատայի կողմից Յակիիմոյում։
Միջին հեռավորությունը Արեգակից կազմում է 3,038454 ա. մ., առավելագույնը մոտենում է 1,6479 ա. մ. հեռավորության վրա և հեռանում 4,4291 ա. մ.։ Արեգակի շուրջ մեկ ամբողջական պտույտ է կատարում 1934,54 երկրային օրվա ընթացքում, իր ուղեծրով շարժվելով միջինում 0,186091 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6042) Չեշիրքեթ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բացահայտիչ

Բացահայտիչ, նախադասության երկրորդական անդամ, գոյականական անդամի լրացում, որ ցույց է տալիս լրացյալի ով կամ ինչ լինելը։ Բացահայտիչ ունեցող գերադաս անդամը կոչվում է բացահայտյալ։ Բացահայտյալի ու բացահայտչի միջև եղած արտասանական դադարը բավականին ակնհայտ է և գրավոր խոսքում արտահայտվում է կետադրական նշանով (սովորաբար՝ բութով)։
Բացահայտիչը լինում է երեք տեսակ՝ բուն բացահայտիչ, մասնական բացահայտիչ և մասնավորող-պարագայական բացահայտիչ։


== Բուն բացահայտիչ ==
Բուն բացահայտիչը բացահայտյալի ցույց տված առարկան կամ անձն անվանում է այլ բառով կամ բառակապակցությամբ` ավելի հստակեցնելով, պարզաբանելով բացահայտյալի էությունը, ավելի ընդարձակ տեղեկություն տալով նրա մասին։ Օրինակ`

Աբու-Լալա Մահարին` հռչակավոր բանաստեղծը Բաղդադի,
Տասնյակ տարիներ ապրեց խալիֆաների հոյակապ աշխարհում։ (Ավ. Իսահակյան)Բուն բացահայտիչը բացահայտյալի հետ համաձայնում է թվով, դեմքով, հոլովով։ Այն բացահայտյալից տրոհվում է բութով, նախադասության մյուս անդամներից՝ ստորակետով (ստորակետ չի դրվում, երբ բացահայտիչը դրված է սեռական հոլովով, բացահայտչին անմիջապես հաջորդում է կապ, հանգույց, օժանդակ բայ կամ էլ հավելականը)։
Բուն բացահայտիչն ունի կայուն շարադասություն. այն միշտ դրվում է բացահայտյալից հետո։ Հայերենում սա միակ դեպքն է, երբ նախադասության անդամի շարադասությունը փոխելիս փոխվում է նաև նրա քերականական պաշտոնը։


== Մասնական բացահայտիչ ==
Մասնական բացահայտիչն իր գերադաս անդամին բացահայտում է միայն մասնակիորեն, մի կողմով ու նրա հետ կապակցվում է որպես, իբրև կապերի միջոցով։ Բացահայտյալի հետ համաձայնում է թվով ու հոլովով, նրանից անջատվում է բութով։ Մասնական  բացահայտիչը որոշիչ հոդ չի ստանում։


== Մասնավորող-պարագայական բացահայտիչ ==
Մասնավորող-պարագայական բացահայտիչը հստակեցնում, որոշակիացնում է գործողության կատարման տեղը կամ ժամանակը։ Մասնավորող բացահայտիչը նույնպես տրոհվում է բութով ու ստորակետով։ Սովորաբար բացահայտյալի հետ համաձայնում է հոլովով ու դեմքով, սակայն կան բացառություններ։


== Աղբյուրներ ==
Մ. Աբեղյան, Հայոց լեզվի տեսություն, Երևան, 1965։
Ս. Աբրահամյան, Ժամանակակից հայերենի քերականություն, Երևան, 1969։
Վ. Առաքելյան, Հայերենի շարահյուսություն, մաս Ա, Բ, Երևան, 1958, 1964։
Հ. Պետրոսյան, Հայերենագիտական բառարան, Երևան, 1987։
Մեծ Յաշկա

Մեծ Յաշկա (ռուս.՝ Большая Яшка), գետ Ռուսաստանում, հոսում է Կեմերովսկի մարզում։ Գետի երկարությունը 11 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լիկիա

Լիկիա, պատմական երկիր Փոքր Ասիայի հարավում։ Մեր թվարկությունից 1-ին հազարամյակում Լիկիայում բնակվել են լիկիացիները (հնդեվրոպական ցեղեր), որոնք, հավանաբար, մեր թվարկությունից առաջ վեցերորդ դարի Դորիացիներից փոխառել են գիր։ Մ.թ.ա 5-4-րդ դարի սկզբին Լիկիայի արևմտյան մասը գտնվել է Պարսկաստանի տիրապետության տակ։
Արևելյան մասում մեր թվարկությունից առաջ չորրորդ դարում թագավորել է Լիկիական թագավոր Պերիկլեսը։ Մեր թվարկությունից առաջ չորրորդ դարի վերջին Լիկիան մտել է Ալեքսանդր Մակեդոնացու տերության, մեր թվարկությունից 295-197 թվականին՝ Պտղոմեոսների պետության կազմի մեջ։ Մ.թ.ա. 1-ին դարում Հռոմի տերության կազմում ինքնավար պետություն էր։ Մ.թ.ա. 43 թվականին Լիկիան և Պամփիլիան կազմել են Հռոմի մեկ նահանգ։
Բիևիլ Բևիլ

Բիևիլ Բևիլ (ֆր.՝ Biéville-Beuville), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 2525 մարդ, բնակչության խտությունը` 226.46 մարդ/կմ²։ Բնակավայրը զբաղեցնում է 11.15 կմ² տարածք։


== Աշխարհագրություն ==
Գտնվում է Փարիզ քաղաքից 200 կմ արևմուտք, Կան քաղաքից` 7 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1543 աշխատունակ (15-64 տարեկան) բնակիչ, որոնցից ակտիվ էին 1081-ը, իսկ ոչ ակտիվները` 462։ Ակտիվության ցուցանիշը կազմում է 70,1 %։ 1081 աշխատունակ մարդկանցից աշխատել է 1012 անձ (518 տղամարդ և 494 կին)։ Գործազուրկ են եղել 69 անձ (42 տղամարդ և 27 կին)։ 462 անաշխատունակներից 202-ը եղել են աշակերտներ կամ ուսանողներ, 188-ը` թոշակառուներ, իսկ 72-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Փենջաբ (այլ կիրառումներ)

Փենջաբ, կարող է վերաբերել՝

Փենջաբ - բնապատմական մարզ Հարավային Ասիայում, Հնդկաստանի և Պակիստանի տարածքում։
Փենջաբ - նահանգ Հնդկաստանի հյուսիս-արևմուտքում, Մաթլեջ գետի ավազանում։
Ռոսոշա (գյուղ, Լիպովեցի շրջան)

Անվան այլ կիրառումների համար տե՛ս՝ ՌոսոշաՌոսոշա (ուկրաիներեն՝ Росоша), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1890 թվականին։
2001 թվականի տվյալներով Ռոսոշա գյուղում բնակվում էր 2 450 մարդ։ Բնակավայրը զբաղեցնում է 5222 կմ² տարածք։ Բնակչության խտությունը կազմում էր 469,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տիտովո (գյուղ, Դուխովշչինսկի շրջան)

Անվան այլ կիրառումների համար տե՛ս՝ ՏիտովոՏիտովո (ռուս.՝ Титово), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սամվել Մելքոնյան

Սամվել Նորայրի Մելքոնյանը (մարտի 15, 1984(1984-03-15), Երևան, Հայկական ԽՍՀ, ԽՍՀՄ), հայ ֆուտբոլիստ է, որը հանդես է գալիս «Միկա» ֆուտբոլային ակումբում՝ որպես կիսապաշտպան։


== Ակումբային նվաճումներ ==


== Մասնագիտական ակումբային կարիերա ==
Աղբյուր ffa.am


== Արտաքին հղումներ ==
Սամվել Մելքոնյանի բաժինը ՀՖՖ-ի պաշտոնական կայքէջում (հայ.), (անգլ.), (ռուս.)
Ֆուտբոլի Անգլիայի գավաթ 2000-01

Ֆուտբոլի Անգլիայի գավաթ 2000-01 (անգլ.՝ 2000-01 FA Cup), Ֆուտբոլի Անգլիայի գավաթի 120-րդ խաղարկությունն է, որում հաղթեց «Լիվերպուլ» ֆուտբոլային ակումբը։


== Եզրափակիչ ==
Մաքս Գուֆ

Մաքս Գուֆ (անգլ.՝ Max Goof), Ուոլթ Դիսնեյ ընկերության «Գուֆին և նրա ջոկատը» մուլտֆիլմի գլխավոր հերոսներից մեկը։ Մուլտֆիլմը նկարահանվել է 1992-1993 թվականներին։ Մաքսը սովորական դեռահաս է։ Արտաքնապես մի փոքր նման է հորը՝ Գուֆիին։ Հաճախ հագնում է կարմիր վերնաշապիկ և մանուշակագույն տաբատ։ Ունի երկու լավագույն ընկեր՝ Պի-Ջեյը և Բոբին։ Մաքսը, ինչպես և իր ընկերները, հետաքրքրվում է սքեյթբորդինգով։ Ի տարբերություն իր հորը՝ Մաքսը խելացի է և հասկացող։ Դպրոցում Մաքսը ուներ «տեղական ապուշի» կարգավիճակ այնքան ժամանակ, մինչև որ մի անգամ պատահականորեն հայտնվեց ռոք աստղ ՊաուերԼայնի համերգին և հայտնի դարձավ իր ընկերների շրջանում։


== Տարիք ==
«Գուֆին և նրա ջոկատը» մուլտսերիալում Մաքսն ընդամենը 11-12 տարեկան է։ «Գուֆիի արձակուրդները» մուլտֆիլմում նա 14 տարեկան է, «Անուղղելի Գուֆի» մուլտֆիլմում, «Մկան տունը» և «Միկի. Եվ նորից Սուրբ Ծնունդ» մուլտսերիալներում շուրջ 17-18 տարեկան է։


== Հայտնություն ==
Առաջին անգամ Մաքսը հայտնվել է «Հայրերը մարդիկ են» (անգլ.՝ «Fathers Are People») կարճամետրաժ ֆիլմում (1952)։ Այդ ժամանակ Մաքսին կոչում էին Գուֆի Կրտսեր։ Այնուհետև նա հայտնվեց այլ կարճամետրաժ ֆիլմերում. 

«Հայրիկի Առյուծը» (անգլ.՝ «Father’s Lion») (1952)
«Հայրիկի ազատ օրը» (անգլ.՝ «Father’s Day Off») (1953)
«Աքվամանիա» (անգլ.՝ «Aquamania») (1961)Այդ մուլտֆիլմերում երևում է նաև Մաքսի մայրն ու Գուֆիի կինը, սակայն առանց անունի (անունը հայտնի չէր)։ Ավելի ուշ, երբ ստեղծվեց «Գուֆին և նրա ջոկատը» մուլտսերիալը, Կրտսեր Գուֆին վերանվանվեց Մաքսի, իսկ նրա մայրը այլևս չերևաց։ Տարածված տարբերակի համաձայն՝ նա մահացել է, իսկ ըստ մեկ այլ տարբերակի՝ ամուսնալուծվել։


=== Ընտանիք ===
«Գուֆին և նրա ջոկատը» սերիալում կարելի է տեսնել Մաքսի հարազատներին. 

Դեբի - Մաքսի զարմուհին
Գիտնական Վերներ ֆոն Գուֆ
Հորաքույր Գուֆելիա
Ոչ արյունակից պապիկ Պատրանտաշեր
Հորեղբայր Անջելո
Նախանախապապ Հուֆերամուս Սա Դե Գուֆ
Գուֆի - հայրիկ


== Հետագա ճակատագիր ==
Գուֆիի մասին պատմող «Անուղղելի Գուֆին» մուլտֆիլմից հետո Մաքսը հայտնվում է «Մկան տունը» մուլտսերիալում (2003), ինչպես նաև «Միկի․ Եվ նորից Սուրբ Ծնունդ» (2004) մուլտֆիլմում։ Մաքսը հանդիպում է Մոնա անունով նոր աղջկա հետ։
Մաքսի հետագա ճակատագիրն անհայտ է, քանի որ վերջին՝ «Միկի․ Եվ նորից Սուրբ Ծնունդ» (2004) մուլտֆիլմից հետո Մաքսն այլևս ոչ մի տեղ չի երևում։


== Արտաքին տեսք ==
Մաքսի տեսքը փոփոխվում է բոլոր առանձին մուլտֆիլմերում։ «Գուֆիի ջոկատը» մուլտսերիալում նա ունի կլոր գլուխ, ավելի սուր դեմք։ «Գուֆիի արձակուրդները» մուլտֆիլմում Մաքսի տեսքը լիովին վերափոխված է։ Դեմքը դարձել է ավելի արտահայտիչ, բայց միևնույն ժամանակ նկատելի է, որ նա հասունացել է։ Ունի ավելի մեծ աչքեր, իսկ գլխին՝ ավելի շատ մազեր։ Ընդգծված են նաև առջևի ատամները։ Շարունակության մեջ՝ «Անուղղելի Գուֆին» մուլտֆիլմում, Մաքսը վերափոխվել է «Գուֆիի արձակուրդները» մուլտֆիլմի տեսքի հիման վրա։ Այստեղ նա ավելի բարձրահասակ է, քան նախորդ մուլտֆիլմերում։ Մաքսն ունի նաև ավելի մանրամասն և «սուր» սանրվածք, իսկ դեմքն ավելի տպավորիչ է։


== Հետաքրքիր փաստեր ==
«Գուֆին և նրա ջոկատը» մուլտսերիալի սերիաներից մեկում Գուֆին ասում է, որ մանկության տարիներին Մաքսը վախենում էր «Սպիտակաձյունիկը և յոթ թզուկները» մուլտֆիլմի կախարդից։


== Ծանոթագրություններ ==
Միլյուկի

Միլյուկի (ռուս.՝ Милюки), գյուղ Ռուսաստանի Չելյաբինսկի մարզի Սոսնովսկի շրջանի կազմում։
Բնակչությունը վերջին գրանցված տվյալներով կազմում էր 250 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հարրի Դավիդյան

Հարրի Դավիդյան (օգոստոսի 11, 1952(1952-08-11), Կոնստանցա, Constanța Region, Ռումինիա), ռումինահայ երաժիշտ, ջազմեն-դաշնակահար։


= Կենսագրություն =
Հարրի Դավիդյանը ծնվել է 1952 թվականի օգոստոսի 11-ին Ռումինիայի Կոնստանցա քաղաքում։ 6 տարեկան հասակում հաճախել է դաշնամուրի իր առաջին դասերին։ Ավարտել է Բուխարեստի Երաժշտական պետական ակադեմիայի դաշնամուրային բաժինը։ 1978 թվականին հիմնադրել է ջազ ակումբ, ինչի շնորհիվ էլ հայտնի է դարձել։ 
Ռումինական «Օրիենտ Էքսպրես» յոթնյակի և Սևծովյան նվագախմբի հետ ռումինահայ երաժիշտն ունեցել է համագործակցություն, ինչպես նաև ելութներ է ունեցել Ալեքսանդր Բալանեսկու, Ջոն Ռադականու, Հաննո Հոֆերի, Իվո Պապասովի և այլ հայտնի ջազ երաժիշտների հետ։ Առավել հաճախ Դավիդյանը հանդես է եկել ռումինացի դաշնակահար Կորնելիու Սթրոյի հետ։ 
Բացի դաշնամուր նվագելուց Հարրի Դավիդյանը համերգների ժամանակ երգեր է կատարել։ Ռումինիայում, Ռուսաստանում, Լիտվայում, Հայաստանում, Գերմանիայում, Լեհաստանում, Հունաստանում, ԱՄՆ-ում, Հոլանդիայում և երկրներում տեղի ունեցած  միջազգային ջազ-փառատոներին իր մասնակությունն է ունեցել Հարրի Դավիդյանը։


== Ձայնասկավառակներ ==
«Open End», 1984 թվական, Շտուտգարտ
«Horizons», 1985 թվական, Լոնդոն
«Transylvanian Suite», 1986 թվական, Լոնդոն
«East-West Creativ Combinations», 1988 թվական Բուխարեստ
«The Creation», 1991 թվական, Բուխարեստ
«There's Always a Hope», 1993 թվական, Սոֆիա
«Black Sea Orchestra», 1998 թվական, Աթենք
«Axis Mundi» 1999 թվական, Բուխարեստ


== Ծանոթագրություններ ==


== Արտաքին հղումներ ==
Ռումինական «Ադեվարուլ» օրաթերթը երեք էջ է նվիրել է Ռումինիայի ամենահետաքրքիր ջազմեն Հարրի Դավիդյանին
A concert held in Bucharest’s Atheneul Roman philharmonic hall on September 28 has marked the 20th anniversary of Armenia’s independence and the establishment of diplomatic ties with Romania. Archived 2021-08-11 at the Wayback Machine.
Վոոռե (այլ կիրառումներ)

Վոոռե անունը կամ տերմինը կարող է վերաբերել հետևյալ հոդվածներին․

Վոոռե - գյուղ Էստոնիայի Վիննի շրջանի կազմում։
Վոոռե - գյուղ Էստոնիայի Սաառե շրջանի կազմում։
Սուրբ Սարգիս եկեղեցի (Աշտարակ)

Անվան այլ կիրառումների համար տե՛ս՝ Սուրբ Սարգիս եկեղեցի (այլ կիրառումներ)Սուրբ Սարգիս եկեղեցի, եկեղեցի Արագածոտի մարզի Աշտարակ քաղաքում։
Ընդգրկված է Աշտարակի պատմության և մշակույթի անշարժ հուշարձանների ցանկում։


== Պատմություն ==
Արագածոտնի մարզի Աշտարակ քաղաքի Սուրբ Սարգիս եկեղեցին կառուցվել է XIX դարում, հին եկեղեցու տեղում։ Մոտակայքում գտնվում են 1664 թվականի կամրջի ավերակները։ Այս հովհարաձև գմբեթավոր եկեղեցու թմբուկը զարդարված է չորս փոքրիկ պատուհաններով։ Եկեղեցու ներքին քարերը փոխված չեն, սակայն ճակատը վերջերս ենթարկվել է վերանորոգման։ Սբ. Սարգիսը նոր տեսք ունի, սակայն հին քարերի արձանագրությունները և քանդակները վկայում են եկեղեցու իրական տարիքի մասին։ Սուրբ Սարգիս եկեղեցին գտնվում է ձորի եզրին, որտեղից գեղեցիկ տեսարան է բացվում դեպի երեք եկեղեցիները՝ Կարմրավորը, Սպիտակավորը և Ծիրանավորը։


== Արտաքին հղումներ ==
Սուրբ Սարգիս Եկեղեցի, Աշտարակ, Հայաստան
Կապտասար

Կապտասար, լեռնագագաթ Հայաստանի Վայոց ձորի մարզում, Վարդենիսի լեռների հարավային լանջերին, Գետիկվանք գյուղից 5 կմ հյուսիս։ Բարձրությունը 2972 մ։


== Ծանոթագրություններ ==
Ջանխոշի

Ջանխոշի (վրաց.՝ ჯანხოში), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Դիրք ==
Գյուղը գտնվում է ծովի մակարդակից 800 մետր բարձրության վրա։ Շրջկենտրոն Մառնեուլից հեռու է 40 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2 մարդ։


== Ծանոթագրություններ ==
(1043) Բիտե

(1043) Բիտե (անգլ.՝ Beate), աստերոիդ աստերոիդների հիմնական գոտում։ Հայտնաբերվել է 1925 թվականի ապրիլի 22-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,093372 ա. մ., առավելագույնը մոտենում է 2,9602 ա. մ. հեռավորության վրա և հեռանում 3,2265 ա. մ.։ Արեգակի շուրջ մեկ ամբողջական պտույտ է կատարում 1987,22 երկրային օրվա ընթացքում, իր ուղեծրով շարժվելով միջինում 0,181157 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,93° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1043) Բիտե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լետոմանոպելո

Լետոմանոպելո (իտալերեն՝ Lettomanoppello), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 3090 մարդ, բնակչության խտությունը կազմում է 206 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 65020, հեռախոսային կոդ՝ (+39) 085:


== Արտաքին հղումներ ==
Բնակավայրի պաշտոնական կայք (իտալ.)
Գանգոֆեն

Գանգոֆեն  (գերմ.՝ Gangkofen), կոմունա Գերմանիայում՝ Բավարիա երկրամասում։
Ենթարկվում է Ստորին Բավարիա վարչական շրջանին։ Մտնում է Ռոտալ Ին շրջանի կազմի մեջ։ Բնակչությունը կազմում է 6479 մարդ (դեկտեմբերի 31, 2010 թվական)։ Զբաղեցնում է 108,79կմ² մակերես տարածք։ Պաշտոնական կոդ՝ 09 2 77 121։


== Ծանոթագրություններ ==


== Արտաքին հղումներ ==
Պաշտոնական կայք
51-րդ զոնա (ֆիլմ)

51-րդ զոնա, 2014 թվականին նկարահանված ամերիկյան սարսափ ֆիլմ, որի պրոդյուսերն է Օրեն Պելին։ Ֆիլմն առաջին անգամ հեռարձակվել է 2015 թվականի մայիսի 15-ին։


== Ծանոթագրություններ ==
Դեյվիդ Բիթի

Դեյվիդ Բիթի (անգլ.՝ David Beatty, հունվարի 17, 1871(1871-01-17)[…], Ուեքսֆորդ, Լենստեր, Իռլանդիա, Մեծ Բրիտանիայի և Իռլանդիայի միացյալ թագավորություն - մարտի 11, 1936(1936-03-11)[…], Լոնդոն, Միացյալ Թագավորություն), բրիտանական ականավոր ռազմական գործիչ, նավատորմավար, Թագավորական ռազմա-ծովային նավատորմի ծովակալ։
Ծնվել է Չեշիրում, իռլանդական ազնվական ընտանիքում։ Զինվորական ծառայությունը սկսել է 1884 թվականին և այդուհետև մասնակցել է մի շարք բրիտանական ռազմական արշավանքներին, մասնակցել բազմաթիվ մարտերի (Սուդանում, Չինաստանում), ուր վիրավորվել է երկու անգամ։ Իր մարտական վաստակների համար ստացել է կապիտանի կոչում դեռ 29 տարեկան հասակում, այդպիսով դառնալով Թագավորական նավատորմի ամենաերիտասարդ կապիտանը (կապիտանի կոչմանը հասնելու միջին տարիքը 43 էր)։
Հատկապես աչքի է ընկել Առաջին համաշխարհային պատերազմի ծովային ճակատամարտերում, որտեղ վճռական հաղթանակներ է կրել թշնամու դեմ, ինչը ճակատագրական դեր է խաղացել պատերազմի ամբողջ ընթացքում։ Բիթիի հրամանատարության տակ գտնվող բրիտանական նավատորմի կարևորագույն և ամենավճռական հաղթանակները Հելգոլանդի (1914), Դոգեր-Բենքի (1915) և Յուտլանդի (1916) ծովային ճակատամարտներն էին։
1916 թ. Դեյվիդ Բիթին նշանակվեց Գրանդ Ֆլիթի հրամանատար և ստացավ ծովակալի կոչում, իսկ 1919-ին արժանացավ Բիթի կոմսի տիտղոսին։


== Ծանոթագրություններ ==
Խսլնոց

Խսլնոց, գյուղ Արևմտյան Հայաստանում, Բիթլիսի վիլայեթի Մշո գավառի Մերքեզ գավառակում։


== Բնակչություն ==
1880 թվականին ուներ 15 տուն՝ 100 հայ բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Թամմուզ (դիցաբանություն)

Թամմուզ կամ Ֆամմուզ ինչպես նաև Վամմուզ, փյունիկյան անփոխարինելի աստված, նույնացվում է հունական դիցաբանության Ադոնիս աստծո հետ։ Բուսականության, ջրերի և պտղաբերության աստվածն է, գյուղատնտեսական ցիկլի մարմնացումը։
Անվան Շումերական տարբերակը՝ Դումուզի (կամ Դումու-զիդ-աբզու, բառացի «Ջրային անդունդի իսկական որդին», աքքադերեն Դուուզու,  արևմայան սեմիտների մոտ՝ Թամմուզ)՝ աստվածային հովիվ, պտղաբերության մեռնող և հարություն առնող աստված։
Մոտավոր Սեդեկիայի  և Երուսաղեմի անկման ժամանակներում նրան խոնարհվում էին նաև հուդայականները։ Եզեկիա մարգարեն Երուսամի տաճարի հյուսիսային դարպասի մոտ վեցերորդ ամսի հինգերորդ օրը տեսել է Թամմուրազի համար լացող կնոջ։


== Ծանոթագրություններ ==


== Գրականություն ==
Мандер, Пьетро. Думузи Archived 2017-01-20 at the Wayback Machine.
«Таммуз»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Աբաղայի դաշտ

Անվան այլ կիրառումների համար տե՛ս՝ ԱբաղաԱբաղայի դաշտ, Թուրքիայի Վանի նահանգում՝ Վանա լճից հյուսիս-արևելք, Բերկրի գետի ավազանում։ Եզրավորված է Ծաղկանց և Կոտուրի լեռնաշղթաներով։ Տարածքը մոտ 1800 կմ² է, բարձրությունը՝ 1800-2000 մ։ Հիմքում շրջակա լեռներից արտավիժած լավաներ են՝ ծածկված լճագետաբերուկային նստվածքներով։ Մակերևույթը հարթավայրային է՝ տեղ-տեղ մնացուկային բլուրներով։ Կան բազալտի, տուֆի, կրաքարի, տորֆի պաշարներ։


== Անվանում ==
Աբաղայի դաշտը XIII դարում մոնղոլ իլխան Աբաղայի բանակատեղին էր, ենթադրվում է, որ դաշտը կոչվել է նրա նունով։


== Աշխարհագրություն ==
Տարածքը 1800 կմ² է, բարձրությունը՝ 1800-2000 մ։ Հիմքում շրջակա լեռներից արտավիժած լավաներն են՝ ծածկված ալյուվիալ-մանրահողային բերուկներով։ Օգտակար հանածոներից են՝ բազալտը, տուֆը, կրաքարը, տորֆը։


== Բնակչություն ==
Մինչև XVII դարը այդտեղ եղել է հայկական խիտ բնակչություն (մոտ 300 գյուղ)։ Այժմ Աբաղայի դաշտում բնակվում են խաշնարած քրդեր։ Լանդշաֆտը մարգագետնա-տափաստանային է։ Հիմնականում անասնապահական շրջան է։ Մշակում են հացահատիկ։


== Կլիմա ==
Կլիման բարեխառն ցամաքային է, ձմեռը՝ խստաշունչ և երկարատև, ամառը՝ զով, հունվարի միջին ջերմաստիճանը՝ -12 °C, հուլիսինը՝ 15 °C, տարեկան տեղումները՝ 500-700 մմ։ Լանդշաֆտը լեռնամարգագետնատափաստանային է։ Հացահատիկային բույսերի մշակման և անասնապահական շրջան է։


== Ծանոթագրություններ ==